ไปหาแล้วบอกว่า มีทอนซิลอักเสบ แล้วลืมถามว่าฉีดวัคซีนได้มั้ย แล้ว ฉีดวัคซีนไวรัสตับอักเสบบีไปแล้วในวันเดียวกันจะเป็นอะไรมั้ยครับ ได้ยาฆ่าเชื้อไปหามาด้วยจะส่งผลกับวัคซีนมั้ยครับ
สวัสดีค่ะ โดยปกติ หากกำลังไม่สบาย มีการติดเชื้อโรคอยู่ ก็ไม่ควรฉีดวัคซีน เพราะหากเกิดผลข้างเคียงจากวัคซีน ก็อาจทำให้อาการจากโรคติดเชื้อที่เป็นอยู่เป็นมากขึ้นได้ค่ะ แต่ก็ไม่ได้มีผลต่อประสิทธิภาพของวัคซีน อย่างไรก็ตาม หากเป็นวัคซีนที่สำคัญ เช่น วัคซีนพิษสุนัขบ้า หรือบาดทะยัก ก็จำเป็นที่จะต้องฉีด แม้จะกำลังเจ็บป่วยไม่สบายอยู่ค่ะทั้งนี้ หากกำลังเป็นทอนซิลอักเสบอยู่ และได้ฉีดวัคซีนไวรัสตับอักเสบชนิดบีไปแล้ว ก็ไม่ได้ถือว่าอันตรายอะไร โดยหากไม่ได้เกิดผลข้างเคียงอะไรจากวัคซีน ก็ไม่ได้ทำให้อาการของทอนซิลอักเสบแย่ลงไปค่ะ ส่วนการทานยาปฏิชีวนะ จะไม่ได้มีผลอะไรต่อประสิทธิภาพของวัคซีนค่ะ สำหรับผลข้างเคียงของวัคซีนที่อาจเกิดขึ้น เช่น มีผื่นหรือรอยแดงบริเวณที่ฉีด มีไข้ เวียนหัว ปวดหัว อ่อนเพลีย เป็นต้น โดยอาจเกิดขึ้นหรือไม่ก็ได้ค่ะ หากเกิดขึ้น ก็ให้ดูแลตามอาการ โดยมักจะเป็นอยู่เพียงไม่กี่วัน ก็จะหายไปได้เองค่ะ